CELEX: 32018R0967
Language: lt
Date: 2018-04-26 00:00:00
Title: 2018 m. balandžio 26 d. Komisijos deleguotasis reglamentas (ES) 2018/967, kuriuos iš dalies keičiamos Deleguotojo reglamento (ES) Nr. 907/2014 nuostatos dėl mokėjimo terminų nesilaikymo ir dėl rengiant išlaidų deklaracijas taikomo valiutos kurso

10.7.2018   
               
               
                  LT
               
               
                  Europos Sąjungos oficialusis leidinys
               
               
                  L 174/2
               
            KOMISIJOS DELEGUOTASIS REGLAMENTAS (ES) 2018/967
      2018 m. balandžio 26 d.
      kuriuos iš dalies keičiamos Deleguotojo reglamento (ES) Nr. 907/2014 nuostatos dėl mokėjimo terminų nesilaikymo ir dėl rengiant išlaidų deklaracijas taikomo valiutos kurso
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008 (1), ypač į jo 40 straipsnį ir 106 straipsnio 6 dalį,
      kadangi:
      
                  (1)
               
               
                  Reglamento (ES) Nr. 1306/2013 75 straipsnio 1 dalyje nustatyta, kad paramos išmokas pagal integruotą administravimo ir kontrolės sistemą (IAKS) paramos gavėjams valstybės narės turi išmokėti per tam tikrą laikotarpį. Kaip numatyta Reglamento (ES) Nr. 1306/2013 40 straipsnyje, kitu nei nurodytas laikotarpis laiku išmokėtos išmokos laikomos neatitinkančiomis Sąjungos finansavimo reikalavimų, todėl Komisija negali jų kompensuoti. Paramai, teikiamai Europos žemės ūkio fondo kaimo plėtrai (EŽŪFKP) lėšomis, tie mokėjimo terminai bus taikomi nuo 2019 paraiškų teikimo metų. Todėl turėtų būti nustatytos specialios su EŽŪFKP išmokomis susijusios taisyklės;
               
            
                  (2)
               
               
                  atsižvelgiant į tai, kad tam tikrais atvejais EŽŪFKP pagal IAKS išmokas valstybės narės moka po birželio 30 d., nes jos atlieka papildomas patikras, susijusias su ginčytinais prašymais, apeliacijomis ir kitais nacionaliniais teisiniais ginčais, atsižvelgiant į proporcingumo principą, turėtų būti nustatyta fiksuota su išlaidomis susijusi riba, kuri šiais atvejais negalėtų būti viršyta atliekant išmokų sumažinimus. Be to, siekiant, kad tais atvejais, kai ši riba viršijama, finansinės pasekmės būtų proporcingos išmokos vėlavimui, reikėtų numatyti, kad Komisija būtų įgaliota Sąjungos išmokas mažinti proporcingai, atsižvelgiant į nustatyto išmokos vėlavimo trukmę;
               
            
                  (3)
               
               
                  Komisijos deleguotojo reglamento (ES) Nr. 907/2014 (2) 5 straipsnyje nustatytos proporcingo Europos žemės ūkio garantijų fondo (EŽŪGF) mokamų mėnesinių išmokų mažinimo taisyklės, kai išlaidos buvo patirtos pasibaigus mokėjimo terminui. EŽŪFKP išlaidos deklaruojamos ir kompensuojamos kartą per ketvirtį. Siekiant paprastumo ir efektyvumo EŽŪFKP lėšomis kompensuojamoms pavėluotoms išmokoms kiekvieną ketvirtį turėtų būti taikomas vienas sumažinimo procentinis dydis;
               
            
                  (4)
               
               
                  Deleguotojo reglamento (ES) Nr. 907/2014 11 straipsnio 2 dalyje yra nustatytas valiutos keitimo kursas, kurį euro zonai nepriklausančios valstybės narės, rengdamos išlaidų deklaracijas, turi taikyti kiekvienai mokėjimo ar susigrąžinimo operacijai. Tačiau į valstybių narių parengtas metines išlaidų deklaracijas įtraukiamos sumos, kurios neregistruojamos kaip mokėjimo arba susigrąžinimo operacijos mokėjimo agentūros sąskaitose, pavyzdžiui, asignuotosios įplaukos, kurios yra finansinės nesusigrąžinimo pasekmės, kaip nustatyta Reglamento (ES) Nr. 1306/2013 54 straipsnio 2 dalies pirmoje pastraipoje. Todėl kitoms nei Deleguotojo reglamento (ES) Nr. 907/2014 11 straipsnio 2 dalyje nurodytoms operacijoms turėtų būti nustatytas taikytinas valiutos keitimo kursas;
               
            
                  (5)
               
               
                  todėl Deleguotasis reglamentas (ES) Nr. 907/2014 turėtų būti atitinkamai iš dalies pakeistas,
               
            PRIĖMĖ ŠĮ REGLAMENTĄ:
      1 straipsnis
      Deleguotasis reglamentas (ES) Nr. 907/2014 iš dalies keičiamas taip:
      
                  1)
               
               
                  5 straipsnio antraštė pakeičiama taip:
                  „Europos žemės ūkio garantijų fondo išmokų vėliausio mokėjimo termino nesilaikymas“;
               
            
                  2)
               
               
                  Po 5 straipsnio įterpiamas 5a straipsnis:
                  „5a straipsnis
                  Europos žemės ūkio fondo kaimo plėtrai išmokų vėliausio mokėjimo termino nesilaikymas
                  1.   Europos žemės ūkio fondo kaimo plėtrai (EŽŪFKP) lėšomis kompensuotinos išlaidos, patirtos pasibaigus mokėjimo terminui, Reglamento (ES) Nr. 1306/2013 40 straipsnio pirmoje pastraipoje nurodytais išimtiniais atvejais, vadovaujantis proporcingumo principu, laikomos tinkamomis finansuoti Sąjungos lėšomis šio straipsnio 2–6 dalyse nustatytomis sąlygomis.
                  2.   Jeigu išlaidos, patirtos pasibaigus Reglamento (ES) Nr. 1306/2013 75 straipsnio 1 dalyje nurodytam terminui, neviršija 5 % ribos, visų laikantis to termino patirtų išlaidų tarpinės išmokos nemažinamos.
                  Jeigu išlaidos, patirtos pasibaigus Reglamento (ES) Nr. 1306/2013 75 straipsnio 1 dalyje nurodytam terminui, viršija 5 % ribą, visos kitos pavėluotai patirtos išlaidos mažinamos atsižvelgiant į laikotarpius, nurodytus Komisijos įgyvendinimo reglamento (ES) Nr. 908/2014 (*1) 22 straipsnio 2 dalyje, vadovaujantis šiomis taisyklėmis:
                  
                              a)
                           
                           
                              išlaidos, patirtos tų metų, kuriais mokėjimo terminas pasibaigė, liepos 1 d.–spalio 15 d., mažinamos 25 %;
                           
                        
                              b)
                           
                           
                              išlaidos, patirtos tų metų, kuriais mokėjimo terminas pasibaigė, spalio 16 d.–gruodžio 31 d., mažinamos 60 %;
                           
                        
                              c)
                           
                           
                              išlaidos, patirtos vėliau nei tų metų, kuriais mokėjimo terminas pasibaigė, gruodžio 31 d., mažinamos 100 %.
                           
                        3.   Nukrypstant nuo 2 dalies, jei ne vėliau kaip N + 1 metų gruodžio 31 d. už N metus sumokėtų išmokų atveju nebuvo išnaudota visa tos dalies pirmoje pastraipoje numatyta ribinė suma ir jei tos ribinės sumos likutis viršija 2 %, jis sumažinamas iki 2 %.
                  4.   Komisija taiko kitokią, nei nurodyta 2 ir 3 dalyse, laiko skalę, mažesnį sumažinimą arba sumažinimo visiškai netaiko, jei taikant tam tikras priemones susidarė išimtinės valdymo sąlygos arba jei valstybės narės pateikia pagrįstas priežastis.
                  5.   Kiekvienais finansiniais metais tikrinama, ar laikomasi mokėjimo termino, susijusio su išlaidomis, patirtomis iki spalio 15 d.
                  Į visus mokėjimo termino praleidimus atsižvelgiama priimant Reglamento (ES) Nr. 1306/2013 51 straipsnyje nurodytą sprendimą dėl sąskaitų patvirtinimo.
                  6.   Šiame straipsnyje nurodyti sumažinimai taikomi nedarant poveikio vėlesniam sprendimui dėl atitikties patvirtinimo, nurodyto Reglamento (ES) Nr. 1306/2013 52 straipsnyje.
                  
                     (*1)  2014 m. rugpjūčio 6 d. Komisijos įgyvendinimo reglamentas (ES) Nr. 908/2014, kuriuo nustatomos Europos Parlamento ir Tarybos reglamento (ES) Nr. 1306/2013 taikymo taisyklės, susijusios su mokėjimo agentūromis ir kitomis įstaigomis, finansų valdymu, sąskaitų patvirtinimu, patikrų taisyklėmis, užstatais ir skaidrumu (OL L 255, 2014 8 28, p. 59).“;"
                        
               
            
                  3)
               
               
                  11 straipsnio 2 dalis papildoma šia pastraipa:
                  „Operacijų, kurių operacinis įvykis nenustatytas žemės ūkio sektorių teisės aktuose, atveju taikomas priešpaskutinis valiutos keitimo kursas, kurį nustatė Europos Centrinis Bankas prieš paskutinį to laikotarpio, kurio išlaidų arba asignuotųjų įplaukų deklaracija buvo pateikta, mėnesį.“
               
            2 straipsnis
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
      
         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2018 m. balandžio 26 d.
         
            
               Komisijos vardu
            
            
               Pirmininkas
            
            Jean-Claude JUNCKER
         
      
      
         (1)  OL L 347, 2013 12 20, p. 549.
      
         (2)  2014 m. kovo 11 d. Komisijos deleguotasis reglamentas (ES) Nr. 907/2014, kuriuo papildomos Europos Parlamento ir Tarybos reglamento (ES) Nr. 1306/2013 nuostatos dėl mokėjimo agentūrų ir kitų įstaigų, finansų valdymo, sąskaitų patvirtinimo, užstatų ir dėl euro naudojimo (OL L 255, 2014 8 28, p. 18).